Den Vest-Sjællandske Avis, 1839-06-03
Indenlandske Efterretninger. Kjøbenhavn. J Mandags Aftes den 27de Mai holdt Læseforeningen sit Maigilde paa Enighedsværn udenfor Vesterport. Selskabet talte omtrent 250 Personer, Præsidiet var overdraget de Hr. Procurator Christensen, Candidat Orla Lehmann og Dispacheur Wessely. Om de ved Festen udbragte Toaster, de holdte Taler og nogle af Sangene meddeles Underretning i Kjøbenhavnsposten Nr. 14145. De udbragte Skaaler vare følgende: 1) for Kongen, ved Hr. Lehmann, 2) for Prinds Christian, Hr. Wessely; 3) Fædrelandets Skaal, Hr. Christensen; 4) for Stænderinstitutionen, Hr. Lehmann, efter denne Skaal holdt Pastor Grundtvig, en Tale om Folkedaad og Kongedaad og Folkeraad og adskillige andre Ting; 5) for Stændernes Offentlighed, Prof. David; 6) Besparelsessystemet, Hr. Wessely; 7) Læseforeningen, Hr. Siesby; 8) Trykkefriheden, Hr. Christensen; 9) Trykkefrihedens forrige Skriftcomte, Klædekræmmer H. P. Hansen; 10) for den opvoxende Ungdom, Overlærer Olsen; 11) den fere Danske Stats uforkrænkelige og evige Eenhed og Enighed, Student Nis Hansen fra Tønderamt; 12) for Haandværksstandens Emancipation, Fineerskjærer, Frederiksen; 13) en udvidet Valgbarhed, Lector Wilkens; 11) de Danske Qvinder, Candidat Barfoed; 15) "den sidste Skaal blev udbragt af Hr. Lehmann og helligedes, i det første Dagskjær af den nu frem brudte 28de Mai, under almindelig Jubel atter Dagen og dens Betydning." – Ligeledes feiredes den 28de Mai i Tirsdags af Mai Selskabet ved en festlig Diner paa Skydebanen, der talte 175 Deeltagere, Præsidenterne vare Professor Clausen (istroet for Professor Schouw, der ved Upasselighed var bleven afholdt for at deeltage i Præsidiet), Grosserer H. P. Hansen og Etatsraad Hvidt. De udbragte Skaaler, vare: 1) for Kongen, ved Prof. Clausen; 2) for Stænderinstitutionen, Grosserer Hansen; 3) Prinds Christian, Etatsraad Hvidt; 4) for Fædrelandet, Prof. Clausen; 5) for den offentlige Mening, Hr. Hansen, 6) for Associationsaanden, Directeur Duntzfeldt; for en fri og uafhængig Presse i Danmark, Justitsraad Guldberg; 8) for Kongens Raadgivere, Pastor Gad; 9) for de Frygtsomme og dem, som frygte for, hvorledes det skal gaae vore Børn, om end Alt hænger sammen, saalænge vi leve, og som have Mod til frit og lydeligt at udtale, at og hvad man frygter for, og som, medens vi endnu leve, sørge for, at det ikke blot hænger sammen saalænge, men ogsaa arbeide for, at vore Børn kunne faae det godt, ved Prof. David; 10) for at Folket selv vilde arbeide for at blive stærkt og kraftfuldt, ved Bagermester Sager; 11) for gode, stærke og frie Jnstitutioner, Prof. David; 12) for A. S. Ørsted og J. F. Schouw, Justitsraad Salicath; 13) for Bondestanden, Grosserer Meinert; 11) for dem, der havde skrevet Sangene, Prof. Clausen; 15) for den offentlige Stemme Grosserer Meinert; 16) for det unge Danmark, Grosserer Owen; 17) for Festens Præsidenter, Bankdirecteur Bang. Gildet sluttedes atter med en Skaal for Konge og Fædreland. – Det har været os paafaldende ved at læse Beretningerne om disse Feste at bemærke, at Assessor Algreen-Ussing enten ikke har været tilstede ved nogen af dem, eller i det Mindste ikke derved er optraadt som Taler; der mangler ogsaa denne Gang de lystige Skaaler og Beretningerne om Latter, Udraab o. s. v.